CELEX: 31996R0788
Language: bg
Date: 1996-04-22 00:00:00
Title: Регламент (ЕО) № 788/96 на Съвета от 22 април 1996 година относно предоставянето от държавите-членки на статистическа информация за производството на аквакултури

04/ 03
            
            
               BG
            
            
               Официален вестник на Европейския съюз
            
            
               71
            
         31996R0788
   
               L 108/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 788/96 НА СЪВЕТА
   
   от 22 април 1996 година
   относно предоставянето от държавите-членки на статистическа информация за производството на аквакултури
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 43 от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че аквакултурите са един бързо развиващ се сектор на рибната промишленост с потенциал за допълване на ограниченото предлагане от традиционните рибни стопанства;
   като има предвид, че производството на аквакултури следва да бъде наблюдавано, а когато е необходимо, и контролирано, за да се осигурят задоволителни пазарни условия;
   като има предвид, че влиянието на аквакултурите върху регионалното развитие и околната среда води до нарастване на нуждата от статистическа информация за проследяване развитието на този сектор;
   като има предвид, че изпълнението на структурната политика на Общността в областта на рибарството също изисква статистическа информация за производството в сектор аквакултури;
   като има предвид, че целите на предлаганата мярка могат да бъдат постигнати само на основата на правен акт на Общността, който да позволи на Комисията да координира необходимото съгласуване на статистическата информация на общностно ниво, докато събирането на статистическа информация за производството на аквакултури и инфраструктурата, необходима за увеличаване и проследяване надеждността на тази статистическа информация, е най-напред и преди всичко отговорност на държавите-членки;
   като има предвид, че конкретният метод на водене на съответната общностна статистика за производството на аквакултури, разработен на основата на съществуващата национална статистика, която страните водят съгласно националните и международните им задължения, изисква особено близко сътрудничество между Комисията и държавите-членки и по-специално, в рамките на Постоянния комитет по земеделска статистика, създаден с Решение 72/279/EИО (2),
   ПРИЕ НАСТОЯЩИЯ РЕГЛАМЕНТ:
   Член 1
   Общи разпоредби
   Всяка държава-членка ежегодно предоставя на Комисията статистика за производството на аквакултури във всички водни басейни на тази държава-членка.
   Член 2
   Предоставяне на данните
   Държавите-членки изпращат в Комисията данните, посочени в член 1, като използват формата, описана в приложение I, в рамките на девет месеца след края на календарната година, за която се отнасят, заедно с данните, обявени от държавите-членки за поверителни по силата на вътрешното законодателство или практика по отношение на поверителността на статистическите данни в съответствие с Регламент (Евратом, ЕИО) № 1588/90 на Съвета от 11 юни 1990 г. относно предоставяне на поверителна статистическа информация на Статистическата служба на Европейските общности (3).
   Данните могат да бъдат предоставяни на магнитен носител или във форма, различна от описаната в приложение I, като форматът на така подаваните данни следва да бъде одобрен от държавата-членка и Комисията (Евростат).
   Съгласно мерките, необходими за осигуряване на поверителност на статистическите данни, Комисията (Евростат) предоставя на разположение на държавите-членки данните, предоставени по силата на настоящия регламент.
   Член 3
   Дефиниции
   Дефинициите, които следва да бъдат използвани при предоставянето на данните, са дадени в приложение II. Когато националната практика или административни процедури не позволяват строгото прилагане на тези дефиниции, съответната държава-членка информира Комисията (Евростат) за използваните дефиниции.
   Член 4
   Събиране на данни
   Държавата-членка може да използва пробни проучвания или други подходящи източници за набавянето на данни по главните компоненти на производството на аквакултури; останалите компоненти могат да бъдат прогнозирани.
   Държава-членка, чието общо годишно производство е по-малко от 1 000 тона, може да предоставя прогнози за общото производство.
   Държавата-членка самостоятелно идентифицира видовете, изброени в приложение III. Въпреки това, производството на видове, което самостоятелно не надвишава 1 000 тона и не е повече от 10 тегловни процента от общото производство, може да бъде прогнозирано и посочено сумарно.
   Член 5
   Преходен период и дерогации
   1.   Ако дадена държава-членка не е в състояние да изпълни изискванията по настоящия регламент, Комисията може да определи един преходен период от максимум три години след датата на влизане в сила на настоящия регламент, по време на който да се извърши пълното прилагане на регламента.
   В рамките на този преходен период е възможно да се предоставят някои временни дерогации, които освобождават дадена държава-членка от прилагането на настоящия регламент. Комисията информира всички държави-членки за подробностите, свързани с тези дерогации.
   2.   В случаите, когато включването на определен сектор от индустрията на аквакултурите би създало за националните власти затруднения, които са несъизмерими със значимостта на сектора в съответната държава-членка, може да се предостави дерогация съобразно с процедурата по член 7, позволяваща на държавата-членка да изключва данните за този сектор от предоставяните национални данни.
   3.   Предоставените по силата на параграф 2 дерогации следва да бъдат максимум за три години; въпреки това, те могат да бъдат продължавани с по-нататъшни тригодишни периоди. При подаване на молба за продължаване, държавата-членка изпраща в Комисията резултатите от извадковото изследване, показващи проблемите, срещнати в хода на прилагането на настоящия регламент. След това молбата се подлага на процедурата, установена в член 7.
   Член 6
   Комитет
   Разпоредбите по прилагането на настоящия регламент, включително измененията във формата на предаваните данни в приложение I, дефинициите в приложение II и списъкът на видовете в приложение III, ще бъдат установени от Комисията след консултации с Постоянния комитет по земеделска статистика съобразно с процедурата, определена в член 7.
   Член 7
   Процедура
   1.   В случаите, когато е необходимо да се спази процедурата, установена в настоящия член, председателят, по своя собствена инициатива или по искане на представителя на държавата-членка, отнася въпроса към Постоянния комитет по земеделска статистика, наричан по-нататък „Комитетът“.
   2.   Представителят на Комисията представя на Комитета проект на мерките, които трябва да бъдат взети. Комитетът предоставя своето становище по този проект в рамките на срока, който председателят определя според неотложността на въпроса. Становището следва да бъде гласувано с мнозинството, определено в член 148, параграф 2 от Договора, при решения, за които се изисква да бъдат приети от Съвета по предложение на Комисията. Гласовете на представителите на държавите-членки в Комитета се претеглят по установения в посочения член начин. Председателят не гласува.
   3.   Комисията приема мерки, които се прилагат незабавно. Въпреки това, ако тези мерки не са в съответствие със становището на Комитета, Комисията ги съобщава по съответния ред на Съвета. В този случай:
   
               —
            
            
               Комисията отлага прилагането на мерките, за които е взела решение, за период от два месеца от датата на съобщаването,
            
         
               —
            
            
               Съветът може да вземе друго решение в рамките на срока, посочен в първото тире, като за целта се гласува с квалифицирано мнозинство.
            
         Член 8
   Заключителни разпоредби
   Настоящият регламент влиза в сила в деня след публикуването му в Официалeн вестник на Европейските общности.
   Той се прилага от 1 януари 1996 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 април 1996 година.
      
         
            За Съвета
         
         
            Председател
         
         W. LUCHETTI
         
      
   
   
      (1)  Становище, представено на 27 март 1996 г. (все още непубликувано в Официален вестник).
   
      (2)  ОВ L 179, 7.8.1972 г., стр. 1.
   
      (3)  ОВ L 151, 15.6.1990 г., стр. 1.
   ПРИЛОЖЕНИЕ I
   Количество риба, ракообразни, мекотели и морски водорасли, произведени от аквакултури
   
      
   ПРИЛОЖЕНИЕ II
   Дефиниции
   По смисъла на настоящия регламент:
   
               —
            
            
               „Аквакултура“ означава стопанисването на водни организми, включително риби, мекотели, ракообразни и водни растения. Стопанисването предполага някаква форма на намеса в процеса на отглеждане с цел подобряване на производството, като например редовно попълване на рибния запас, хранене и защита от хищници. Стопанисването предполага също индивидуална или корпоративна собственост над запасите, които се развъждат и отглеждат, или ползване на подобни права, произтичащи от договорни ангажименти. За целите на статистиката, водни организми, които са уловени от лице или организация с корпоративна структура, които имат право на собственост над тях през целия период на отглеждането им, спадат към категорията на аквакултурите, докато водни организми, които се експлоатират от обществеността като ресурс, обект на обща собственост, независимо дали тази експлоатация се осъществява с или без съответните лицензии, спадат към категорията на риболова в риболовни райони.
            
         
               —
            
            
               „Сладководни“ са водите на реки, потоци, естествени езера, изкуствени езера и водоеми и други водни ограждения, в които водата има постоянна незначително ниска соленост.
            
         
               —
            
            
               „Други води“ означава води, в които солеността не е незначително ниска през цялата година. Солеността може да бъде постоянно много висока (например в морската вода) или периодично да варира (например в резултат от приливно-отливни или сезонни колебания).
            
         
               —
            
            
               „Морски води“ означава води, чиято соленост е висока и не показва значителни колебания.
            
         
               —
            
            
               „Слабосолени води“ означава води, в които солеността е осезаема, но не е постоянно висока. Солеността може да бележи значителни колебания в резултат от приток на сладки или морски води.
            
         
               —
            
            
               „Производство на аквакултури“ означава продукцията за крайно потребление, за която се прилагат екстензивни или интензивни култивационни техники, като тук се включва и производството на водни растения за промишлени цели. От тази категория се изключва продукцията на рибарници или продуктите, които ще продължат да бъдат обект на аквакултурни практики. Производството се отчита в тонове живо тегло за животинската продукция и в мокро тегло за водните растения.
            
         ПРИЛОЖЕНИЕ III
   Продукти от аквакултури, за които трябва да се предоставя статистика за производството.
   
               Наименование на
               български език
            
            
               Наименование на френски език
            
            
               Научно наименование
            
            
               3-буквен код
            
         
               РИБИ
            
         
               Бял амур
            
            
               Carpe herbivore
            
            
               
                  Ctenopharyngodon idella
               
            
            
               FCG
            
         
               Шаран
            
            
               Carpe commune
            
            
               
                  Cyprinus carpio
               
            
            
               FCP
            
         
               Северна щука
            
            
               Grand brochet
            
            
               
                  Esox lucius
               
            
            
               FPI
            
         
               Пъстър толстолоб
            
            
               Carpe à grosse tète
            
            
               
                  Hypophthalmichthyes nobilis
               
            
            
               BIC
            
         
               Бял толстолоб
            
            
               Carpe argentée
            
            
               
                  Hypophthalmichthys molitrix
               
            
            
               SVC
            
         
               Сладководни риби
            
            
               Poissons d'eau douce n.c.a.
            
            
               
                  Osteichthyes
               
            
            
               FRF
            
         
               Бабушка
            
            
               Gardons
            
            
               
                  Rutilus spp.
            
            
               FRX
            
         
               Лин
            
            
               Tanche
            
            
               
                  Tinca Tinca
               
            
            
               FTE
            
         
               Тилапии, неупоменати другаде
            
            
               Tilapias n.c.a.
            
            
               
                  Oreochromis spp.
            
            
               TLF
            
         
               Северноафрикански сом
            
            
               Poissons-chats d'Afrique
            
            
               
                  Clarius gariepinus
               
            
            
               CLZ
            
         
               Канален (американски) сом
            
            
               Poisson-chat d'Amérique
            
            
               
                  Ictalurus melas
               
            
            
               ITM
            
         
               Европейски сом
            
            
               Silure glane
            
            
               
                  Siluris glanis
               
            
            
               SOM
            
         
               Есетрови риби
            
            
               Corégones n. Esturgeons n.c.a
            
            
               
                  Acipenseridae
               
            
            
               STU
            
         
               Европейска речна змиорка
            
            
               Anguille d'Europe
            
            
               
                  Anguilla anguilla
               
            
            
               ELE
            
         
               Бели риби
            
            
               c.a
            
            
               
                  Coregonus n.e.i.
               
            
            
               WHF
            
         
               Сребърна пъстърва
            
            
               Saumon coho
            
            
               
                  Oncorhynchus kisutch
               
            
            
               COH
            
         
               Дъгова пъстърва
            
            
               Truite arc-en-ciel
            
            
               
                  Oncorhynchus mykiss
               
            
            
               TRR
            
         
               Тихоокеанска пъстърва
            
            
               Saumons du Pacifique n.c.a
            
            
               
                  Oncorhynchus spp.
            
            
               ORC
            
         
               Атлантическа пъстърва
            
            
               Saumon de l'Atlantique
            
            
               
                  Salmo salar
               
            
            
               SAL
            
         
               Пъстърви, неупоменати другаде
            
            
               Truites n.c.a.
            
            
               
                  Salmo spp.
            
            
               TRO
            
         
               Речна пъстърва
            
            
               Truite de mer
            
            
               
                  Salmo trutta
               
            
            
               TRS
            
         
               Арктическа сьомга
            
            
               Omble chevalier
            
            
               
                  Salvelinus alpinus
               
            
            
               ACH
            
         
               Сивен
            
            
               Omble de fontaine
            
            
               
                  Salvelinus fontinalis
               
            
            
               SVF
            
         
               Сьомги, неупоменати другаде
            
            
               Ombles n.c.a.
            
            
               
                  Salvelinus spp.
            
            
               CHR
            
         
               Калкан
            
            
               Turbot commun
            
            
               
                  Psetta maxima
               
            
            
               TUR
            
         
               Морски език
            
            
               Sole commune
            
            
               
                  Solea vulgaris
               
            
            
               SOL
            
         
               Атлантическа треска
            
            
               Cabillaud
            
            
               
                  Gadus morhua
               
            
            
               COD
            
         
               Лаврак
            
            
               Bar
            
            
               
                  Dicentrarchus labrax
               
            
            
               BSS
            
         
               Спариди
            
            
               Dorades n.c.a
            
            
               
                  Sparidae
               
            
            
               SBX
            
         
               Ципура
            
            
               Dorade royale
            
            
               
                  Sparus auratus
               
            
            
               SBG
            
         
               Морски кефал
            
            
               Mulet cabot
            
            
               
                  Mugil cephalus
               
            
            
               MUF
            
         
               Кефали
            
            
               Muges n.c.a
            
            
               
                  Mugilidae
               
            
            
               MUL
            
         
               Сериола (Ричола)
            
            
               Sériole
            
            
               
                  Seriola dumerili
               
            
            
               AMB
            
         
               Тон червен
            
            
               Thon rouge
            
            
               
                  Thynnus thynnes
               
            
            
               BFT
            
         
               РАКООБРАЗНИ
            
         
               Езерни раци
            
            
               Ecrevisses
            
            
               
                  Astacus spp. Cambarus spp.
            
            
               AYS
            
         
               Гигантски речни скариди
            
            
               Crevette géante
            
            
               
                  Macrobrachium rosenbergii
               
            
            
               PRF
            
         
               Японски скариди
            
            
               Crevette kuruma
            
            
               
                  Penaeus japonicus
               
            
            
               KUP
            
         
               Червен езерен рак
            
            
               Ecrevisse rouge des marais
            
            
               
                  Procambarus clarkii
               
            
            
               RCW
            
         
               Гръбначен паякообразен рак
            
            
               Araignée de mer
            
            
               
                  Maja squinado
               
            
            
               SCR
            
         
               Лангусти
            
            
               Langoustes n.c.a
            
            
               
                  Palinurus spp.
            
            
               CRW
            
         
               Обикновени скариди
            
            
               Bouquet commun
            
            
               
                  Palaemon serratus
               
            
            
               CPR
            
         
               Гигантски тигрови скариди
            
            
               Crevette géante tigrée
            
            
               
                  Penaeus monodon
               
            
            
               GIT
            
         
               Омар
            
            
               …
            
            
               
                  Pacifastacus leninsculus
               
            
            
               PCL
            
         
               МЕКОТЕЛИ
            
         
               Тихоокеански стриди
            
            
               Huître creuse japonaise
            
            
               
                  Crassostrea gigas
               
            
            
               OYG
            
         
               Стриди
            
            
               Huîtres creuses
            
            
               
                  Crassostrea spp.
            
            
               OYC
            
         
               Европейска плоска стрида
            
            
               Huître plate
            
            
               
                  Ostrea edulis
               
            
            
               OYF
            
         
               Синя мида
            
            
               Moule commune
            
            
               
                  Mytilus edulis
               
            
            
               MUS
            
         
               Черна морска мида
            
            
               Moule méditerranéenne
            
            
               
                  Mytilus galloprovincialis
               
            
            
               MSM
            
         
               Кралска мида
            
            
               Vanneau
            
            
               
                  Chlamys opercularis
               
            
            
               QSC
            
         
               Обикновена мида
            
            
               Coquille Saint-Jacques
            
            
               
                  Pecten maximus
               
            
            
               SCE
            
         
               Сърцевидна мида
            
            
               Coque
            
            
               
                  Cardium edule
               
            
            
               COC
            
         
               Мида от вида
            
            
               Palourde
            
            
               
                  Ruditapes decussatus
               
            
            
               CTG
            
         
               Японска мида
            
            
               Palourde japonaise
            
            
               
                  Ruditapes philippinarum
               
            
            
               CLJ
            
         
               Миди, раковини, неупоменати другаде
            
            
               Clovisses n.c.a
            
            
               
                  Tapes spp.
            
            
               TPS
            
         
               Пясъчни миди
            
            
               Praires
            
            
               
                  Veneridae
               
            
            
               CLV
            
         
               Сепия
            
            
               Seiche
            
            
               
                  Sepia officinalis
               
            
            
               CTC
            
         
               Твърди миди
            
            
               Praire
            
            
               
                  Mercenaria mercenaria
               
            
            
               CLH
            
         
               МОРСКИ ВОДОРАСЛИ
            
         
               Уакаме, неупоменати другаде
            
            
               Wakame n.c.a
            
            
               
                  Undaria spp.
            
            
               UDS
            
         
               
                           n.c.a
                        
                        
                           =
                        
                        
                           non compris ailleurs
                        
                     
                           n.e.i.
                        
                        
                           =
                        
                        
                           неупоменати другаде